Úradný vestník L 098 , 31/03/1998 S. 0021 - 0029



Nariadenie Komisie (ES) č. 708/98 z 30. marca 1998 o prevzatí nelúpanej ryže intervenčnými agentúrami a stanovení korekčných množstiev a o zvýšeniach a zníženiach ceny, ktorá sa má uplatňovať KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], v znení nariadenia (ES) č. 192/98 [2], a najmä jeho článku 8 b), keďže nariadenie (ES) č. 3072/95 ustanovuje, že intervenčná cena sa stanovuje pre nelúpanú ryžu špecifickej štandardnej kvality a že – ak sa kvalita ryže ponúknutej na intervenciu líši od štandardnej kvality – intervenčná cena sa upravuje uplatňovaním zvýšení alebo znížení ceny; keďže nariadenie Rady (ES) č. 3073/95 [3] stanovuje štandardnú kvalitu nelúpanej ryže, pre ktorú sa stanovuje intervenčná cena sprísňujúc požiadavky na základe predchádzajúcich dojednaní; keďže – s cieľom zabezpečiť uspokojivé riadenie intervencie by sa malo pre každú ponuku stanoviť minimálne množstvo; keďže by sa malo prijať opatrenie na stanovenie vyššieho limitu tak, aby sa mohli zohľadniť obchodné zvyklosti a podmienky pretrvávajúce na veľkoobchodnom trhu v niektorých členských štátoch; keďže nelúpaná ryža, ktorej kvalita neumožňuje vhodné použitie alebo skladovanie nesmie byť prijatá na intervenciu; keďže pri stanovovaní minimálnej kvality sa musí brať mimoriadny ohľad na poveternostné podmienky v oblastiach pestovania ryže v spoločenstve; keďže s cieľom umožniť prevzatie jednotných zásielok malo by sa špecifikovať, že zásielka musí pozostávať z rovnakej odrody ryže; keďže na uplatňovanie zvýšenia a zníženia ceny by sa mal brať ohľad na základné vlastnosti nelúpanej ryže, čím sa umožní objektívne zhodnotenie jej kvality; keďže obsah vlhkosti, výťažok po spracovaní a defekty zrna sa dajú stanoviť jednoduchými a účinnými metódami, čím sa splní táto požiadavka; keďže – s cieľom čo možno najviac zjednodušiť a zefektívniť intervenčnú schému – ponuky by sa mali predkladať intervenčnému centru nachádzajúcemu sa najbližšie k miestu skladovania tovarov a mali by sa stanoviť opatrenia týkajúce sa nákladov spojených s ich prepravou do toho skladu, v ktorom ho intervenčná agentúra prevezme; keďže by sa mali presne určiť kontroly s cieľom zabezpečiť požiadavky týkajúce sa hmotnosti a kvality ponúkaných tovarov; keďže sa musí rozlišovať medzi – na jednej strane – prijatím ponúkaných tovarov po kontrole množstva a súladu s minimálnymi kvalitatívnymi požiadavkami a – na druhej strane – stanovením ceny, ktorá sa musí zaplatiť žiadateľovi po tom, čo boli vykonané skúšky nevyhnutné na identifikáciu presných vlastností každej zásielky na základe reprezentatívnych vzoriek; keďže by sa mali stanoviť osobitné ustanovenia vzťahujúce sa na prípady, keď sa tovary preberajú v skladoch žiadateľa; keďže v takýchto prípadoch sa treba odvolať na skladové účtovné knihy žiadateľa podliehajúce dodatočným kontrolám tak, aby bolo zabezpečené, že požiadavky intervenčnej agentúry týkajúce sa prevzatia budú splnené; keďže toto nariadenie má nahradiť nariadenie Komisie (ES) č. 1528/96 [4]; keďže toto nariadenie musí byť z tohoto dôvodu zrušené; keďže Riadiaci výbor pre obilniny nedoručil stanovisko v časovej lehote, ktorú stanovil jeho predseda, PRIJALA TOTO NARIADENIE: Článok 1 1. Počas obdobia nákupu stanoveného v článku 4 (1) nariadenia (ES) č. 3072/95, každý držiteľ zásielky najmenej 20 ton nelúpanej ryže zozbieranej v spoločenstve je oprávnený ponúknuť túto ryžu intervenčnej agentúre. Zásielka musí pozostávať z ryže rovnakej odrody. Členské štáty môžu stanoviť vyššie minimálne množstvo. 2. Pokiaľ sa zásielka dodáva v niekoľkých dávkach (nákladným autom, nákladným člnom, železničným vagónom, atď.), tak každá zásielka musí spĺňať nevyhnutné minimálne charakteristické znaky, a to napriek poslednému pododseku článku 8 (1). Článok 2 1. Ak má byť nelúpaná ryža prijatá na intervenciu, tak musí mať bezchybnú a slušnú obchodnú kvalitu. 2. Nelúpaná ryža sa bude považovať za ryžu s bezchybnou a slušnou obchodnou kvalitou vtedy, ak nebude mať žiadny zápach a nebude obsahovať žiadny živý hmyz, a ak: - obsah vlhkosti neprekračuje percento uvedené v prílohe I, - výťažok po spracovaní nie je nižší o viac ako 14 bodov v porovnaní so základnými výťažkami uvedenými v prílohe II, - percento zŕn, ktoré nemajú nezníženú kvalitu definovanú v prílohe k nariadeniu (ES) č. 3073/95, percento rôznych nečistôt, percento zŕn ryže iných druhov a percento ryže iných odrôd neprekračuje nasledovné maximálne hodnoty: | Guľatozrnná ryža | B dlhozrnná ryža | Strednozrnná a A dlhozrnná ryža | Kriedové zrná | 6 | 4 | 4 | Zrná s červenými pruhmi | 10 | 5 | 5 | Bodkované zrná | 3 | 2 | 2 | Škvrnité zrná | 1 | 0,75 | 0,75 | Jantárové zrná | 1 | 0,50 | 0,50 | Žlté zrná | 0,175 | 0,175 | 0,175 | Rôzne nečistoty | 1 | 1 | 1 | Zrná ryže iných odrôd | 5 | 5 | 5 | - hladina rádioaktivity neprekračuje maximálne hladiny povolené legislatívou spoločenstva. Rádioaktívna kontaminácia ryže sa bude sledovať iba v prípade, že si to situácia vyžiada a iba na nevyhnutnú dobu. Ak to bude potrebné, tak doba trvania a rozsah kontrolných meraní sa stanoví v súlade s postupom uvedeným v článku 22 nariadenia (ES) č. 3072/95. Článok 3 1. Nelúpaná ryža obsahujúca viac ako 0,1 % rôznych nečistôt sa môže nakupovať iba za cenu zníženú o 0,02 % za každú dodatočnú odchýlku o 0,01 %. Pod rôznymi nečistotami sa rozumejú vedľajšie látky okrem ryže pozostávajúce z nejedlých, netoxických rastlinných alebo minerálnych materiálov, iných jedlých zŕn alebo ich častí, mŕtveho hmyzu a jeho kúskov. 2. Nelúpaná ryža obsahujúca viac ako 3 % iných nečistôt sa môže nakupovať formou intervencie iba za cenu zníženú o 0,1 % za každú dodatočnú odchýlku o 0,1 %. 3. V prípade, že obsah vlhkosti nelúpanej ryže ponúkanej na intervenciu prekračuje hodnotu stanovenú pre štandardnú kvalitu nelúpanej ryže, tak sa budú uplatňovať zníženia ceny uvedené v prílohe I. 4. V prípade, že výťažok po spracovaní ryže ponúkanej na intervenciu sa bude líšiť od základného výťažku po spracovaní príslušnej odrody, tak ako je stanovené v časti B prílohy II, tak sa majú uplatňovať zníženia a zvýšenia ceny uvedené v časti A prílohy II. 5. V prípade, že defekty zrna nelúpanej ryže ponúkanej na intervenciu prekračujú príslušné tolerancie povolené pre štandardnú kvalitu nelúpanej ryže, tak sa budú uplatňovať zníženia ceny uvedené v prílohe III. 6. Zvýšenia a zníženia ceny uvedené vyššie sa vypočítajú uplatňovaním percent uvedených v prílohách k intervenčnej cene platnej na začiatku hospodárskeho roka. Budú sa uplatňovať kumulatívne. Článok 4 1. Všetky ponuky na predaj do intervencie sa musia predložiť intervenčnej agentúre písomnou formou v súlade s formou, ktorú vypracuje táto agentúra. Ak sa má s ponukou počítať, tak ponuka musí obsahovať nasledovné: - meno žiadateľa, - miesto skladovania ponúkanej ryže, - množstvo, odroda, hlavné charakteristické znaky a rok zberu ryže, - intervenčné stredisko, ktorému sa ponuka predkladá. Žiadosť musí obsahovať aj prehlásenie, že produkt má pôvod v spoločenstve. Na účely informovania, v žiadosti musia byť uvedené všetky vykonané ošetrenia pomocou pesticídov, s presným uvedením použitých dávok. Intervenčná agentúra môže považovať za prípustnú písomnú ponuku v elektronickej forme, za predpokladu, že sú v nej obsiahnuté všetky údaje uvedené vyššie. V takýchto prípadoch však agentúra môže trvať na tom, aby po ponuke nasledovala písomná žiadosť doručená poštou alebo odovzdaná osobne. Písomná žiadosť sa bude považovať za podanú ku dňu prijatia v elektronickej verzii. 2. Prijatie ponuky zo strany intervenčnej agentúry bude žiadateľovi oznámené do 10 pracovných dní po jej predložení. 3. V prípade, že ponuka je neoprávnená, intervenčná agentúra bude príslušného obchodníka informovať o tejto skutočnosti do 10 pracovných dní po predložení ponuky. Článok 5 1. Všetky ponuky sa musia predkladať intervenčnej agentúre vzhľadom na intervenčné centrum nachádzajúce sa najbližšie k miestu, na ktorom sa nelúpaná ryža nachádza v čase predloženia ponuky. Pod najbližším intervenčným centrom sa rozumie centrum, do ktorého je možné nelúpanú ryžu prepraviť za najnižšie náklady. Takéto náklady stanoví intervenčná agentúra. 2. Náklady na prepravu tovarov zo skladu, v ktorom sa skladujú v čase predkladania ponuky do najbližšieho intervenčného centra určeného v súlade s odsekom 1, znáša žiadateľ. 3. Ak intervenčná agentúra neprevezme nelúpanú ryžu z najbližšieho intervenčného centra určenom v súlade s odsekom 1, tak dodatočné prepravné náklady znáša intervenčná agentúra. Článok 6 1. Intervenčná agentúra stanoví dátum a intervenčné centrum dodávky a bezodkladne to oznámi žiadateľovi. Proti týmto podmienkam sa možno odvolať najneskôr do dvoch pracovných dní po obdržaní oznámenia. Skutočné prevzatie musí prebehnúť najneskôr do konca druhého mesiaca po obdržaní ponuky a v každom prípade najneskôr 31. augusta bežného hospodárskeho roku. V prípade rozložených dodávok musí byť posledná časť zásielky dodaná v súlade s týmto pododsekom. 2. Intervenčná agentúra prevezme tovary v prítomnosti žiadateľa alebo jeho náležite oprávneného agenta. 3. Ponúkaná ryža bude prebraná intervenčnou agentúrou vtedy, ak intervenčná agentúra alebo jej oprávnený agent stanovia minimálne množstvo a charakteristické znaky uvedené v článkoch 1 a 2 pre tovary dodávané do intervenčného skladu v súlade s článkom 8 (1). Tam, kde sa uplatňuje článok 7, dátum prevzatia sa musí zhodovať s dátumom kontroly spomínaných minimálnych charakteristických znakov uvedených v zázname o prevzatí uvedenom v článku 9. 4. Hmotnosť dodaného množstva bude potvrdená za prítomnosti žiadateľa a zástupcu intervenčnej agentúry, ktorý nesmie byť v žiadnom vzťahu so žiadateľom. 5. Správca skladu môže zastupovať intervenčnú agentúru. V takomto prípade intervenčná agentúra samotná vykoná kontrolu do 30 dní po ukončení dodávky. Musí sa skontrolovať aspoň hmotnosť s použitím volumetrických meraní. Ak volumetrické merania preukážu, že: a) hmotnosť je do 6 % nižšia ako množstvo zaznamenané v účtovných knihách správcu skladu, tak správca skladu bude znášať všetky náklady týkajúce sa chýbajúcich množstiev zaznamenaných v každom následnom vážení v porovnaní s hmotnosťou zaznamenanou v účtovných knihách (pri preberaní); b) hmotnosť je o viac ako 6 % nižšia ako množstvo zaznamenané v účtovných knihách správcu skladu, tak tovary budú okamžite odvážené. Vzniknuté náklady spojené s vážením bude znášať správca skladu v prípade, že stanovená hmotnosť bude nižšia ako hmotnosť zaznamenaná v účtovných knihách. V opačnom prípade bude náklady spojené s vážením znášať intervenčná agentúra. Článok 7 1. Intervenčná agentúra môže prevziať nelúpanú ryžu v prípade predloženia ponuky skôr v mieste skladovania než v intervenčnom centre, ktoré navrhne žiadateľ. 2. V takýchto prípadoch je možné množstvo stanoviť na základe skladových účtovných kníh vedených v súlade s odbornými predpismi a v súlade s požiadavkami intervenčnej agentúry – za predpokladu, že: - v účtovných knihách bude uvedená hmotnosť stanovená vážením, charakteristické znaky kvality v momente váženia, najmä obsah vlhkosti, všetky prepravy medzi silami a všetky vykonané ošetrenia. Váženie muselo prebehnúť počas predchádzajúcich 10 mesiacov. - správca skladu deklaruje, že ponúkaná zásielka zodpovedá v každom jednotlivom detaile informáciám v účtovných knihách. V takomto prípade: - hmotnosť, ktorá sa musí zaznamenať, bude hmotnosť zapísaná v účtovných knihách, upravená – tam, kde to pripadá do úvahy - tak, aby sa zohľadnil každý rozdiel medzi obsahom vlhkosti stanoveným pri vážení a obsahom stanoveným na základe reprezentatívnej vzorky, - intervenčná agentúra vykoná volumetrickú kontrolu do 30 dní od dátumu prevzatia. Žiadny rozdiel medzi množstvom odváženým a množstvom stanoveným s použitím volumetrickej metódy nesmie prekročiť 6 %. Ak volumetrické merania preukážu, že: - hmotnosť je do 6 % nižšia ako množstvo zaznamenané v účtových knihách správcu skladu, tak správca skladu bude znášať všetky náklady týkajúce sa chýbajúcich množstiev stanovených ako takých v následnom vážení v porovnaní s hmotnosťou zaznamenanou v účtovných knihách (pri preberaní); - hmotnosť je o viac ako 6 % nižšia ako množstvo zaznamenané v účtovných knihách správcu skladu, tak správca skladu vykoná okamžite váženie. Ak hmotnosť stanovená takýmto spôsobom bude nižšia ako hmotnosť zaznamenaná, tak náklady spojené s vážením znáša správca skladu. V opačnom prípade znáša náklady Európsky poľnohospodársky usmerňovací a záručný fond (EPUZF). Článok 8 1. Požiadavky na kvalitu, ktoré musia byť splnené v prípade produktu, ktorý sa má preberať na intervenciu, sa kontrolujú takto: Intervenčná agentúra odoberie vzorky v prítomnosti žiadateľa alebo jeho náležite oprávneného agenta. Pri každom vzorkovaní sa odoberú tri vzorky určené pre: - žiadateľa, - sklad, v ktorom má prevzatie prebehnúť, - intervenčnú agentúru. Táto vzorka bude podrobená vlastným testom agentúry. a) V prípade dodávky sa vzorky budú odoberať z každej dielčej dodávky (nákladné auto, nákladný čln, železničný vagón, atď.) v pomere jedna vzorka na každých 10 ton ryže. Požadované podmienky sa budú kontrolovať na základe reprezentatívnej vzorky z každej dielčej dodávky. Reprezentatívna vzorka sa bude skladať zo vzoriek určených pre sklad. b) Tam, kde sa uplatňuje článok 7, kontrola v prípade, že prevzatie sa uskutoční v sklade žiadateľa, bude vychádzať z reprezentatívnej vzorky ponúkaného množstva. Takáto reprezentatívna vzorka bude pozostávať z priemerného výsledku vzoriek určených pre sklad. Počet vzoriek, ktoré musia byť odoberané získame tak, že množstvo ponúkanej zásielky vydelíme číslom 20; reprezentatívna vzorka však pozostáva maximálne z 20 vzoriek. Kontrola musí potvrdiť, že tovary spĺňajú minimálne kvalitatívne požiadavky. V prípade, že tomu tak nie je, tak zásielka nebude prevzatá. V prípade dodávky – skôr ako zásielka vstúpi do intervenčného skladu – preskúmanie každej dielčej dodávky sa môže obmedziť na kontrolu obsahu vlhkosti a hladiny znečistenia a overenie na neprítomnosť živého hmyzu. Ak sa však neskôr po ukončení kontroly dokáže, že dielčia dodávka nespĺňa minimálne kvalitatívne požiadavky, tak prebranie zásielky bude predmetom odmietnutia. Celá zásielka sa stiahne na náklady žiadateľa. Ak je intervenčná agentúra v niektorom členskom štáte schopná skontrolovať všetky minimálne kvalitatívne požiadavky pri každej dielčej dodávke ešte skôr ako vstúpi do skladu, tak odmietne prevziať každú dielčiu dodávku, ktorá nespĺňa tieto požiadavky. 2. Ak budú tovary prijaté, po vykonaní preskúmania v súlade s odsekom 1, presné charakteristické znaky tovarov budú identifikované s cieľom stanoviť cenu, ktorá sa musí uhradiť žiadateľovi. Táto cena sa stanoví pre ponúkanú zásielku na základe váženého priemeru skúšobných výsledkov pre reprezentatívne vzorky definované v odseku 1. Výsledky skúšky budú oznámené žiadateľovi v zázname o prevzatí uvedenom v článku 9. 3. Ak by žiadateľ napadol výsledok skúšky vykonanej na účel stanovenia ceny podľa odseku 2, tak laboratórium schválené príslušnými úradmi vykoná ďalšiu podrobnú analýzu charakteristických znakov tovarov pomocou nových reprezentatívnych vzoriek zložených v rovnakej miere zo vzoriek v držbe žiadateľa a v držbe skladu. Vážený priemer výsledkov skúšky týchto reprezentatívnych vzoriek stanoví výsledok. Výsledok týchto analýz je konečný a rozhoduje o cene, ktorá sa musí žiadateľovi uhradiť. Náklady spojené s vykonávaním týchto nových analýz znáša strana, ktorá prehrala. Článok 9 Záznam o prevzatí vypracuje intervenčná agentúra pre každú zásielku. Pri vypracovávaní takéhoto záznamu môže byť žiadateľ alebo jeho zástupca prítomný. Bude v ňom uvedené: - dátum kontroly množstva a minimálnych charakteristických znakov, - odroda a dodaná hmotnosť, - počet vzoriek odoberaných s cieľom vytvorenia reprezentatívnej vzorky, - významné fyzikálne a kvalitatívne znaky. Článok 10 1. Cenou, ktorá sa uhradí predávajúcemu, bude cena stanovená v súlade s článkom 4 (2) nariadenia (ES) č. 3072/95 pre tovary dodané, ktoré nie sú vyložené do skladu a platné k dátumu stanovenému v prvý deň dodávky, pričom sa musia brať do úvahy ustanovenia článku 5 o prepravných nákladoch a zvýšeniach a zníženiach ceny uvedené v prílohách I až III. V prípade preberania ryže v skladoch žiadateľa podľa článku 7 cena, ktorá sa musí uhradiť, bude stanovená na základe intervenčnej ceny platnej k dátumu prijatia ponuky upravená o uplatniteľné zvýšenia a zníženia ceny a znížená o najvýhodnejšie prepravné náklady medzi miestom preberania nelúpanej ryže a najbližším intervenčným centrom definovaným v článku 5 (1) a o náklady spojené s vyskladnením. Takéto náklady stanoví intervenčná agentúra. 2. Platba prebehne medzi 32. a 37. dňom nasledujúcim po dni preberania uvedeného v článku 6 (3) tohto nariadenia. V prípade uplatňovania článku 8 (3) platba sa musí realizovať čo možno najskôr po oznámení výsledkov poslednej skúšky žiadateľovi. V prípade, že žiadatelia musia predložiť faktúru ešte skôr, ako môžu byť vyplatení a v prípade, že takáto faktúra sa nepredloží v lehote uvedenej v predchádzajúcom pododseku, platba sa musí realizovať do piatich pracovných dní od skutočného predloženia faktúry. Článok 11 Prevádzkovatelia, ktorí skladujú produkty nakúpené z poverenia intervenčnej agentúry, budú pravidelne monitorovať ich prítomnosť a ich stav zachovania a o akýchkoľvek problémoch v tomto smere budú ihneď informovať agentúru. Intervenčná agentúra kontroluje kvalitu skladovaného produktu minimálne raz ročne. Odber vzoriek na tento účel sa môže vykonať počas ročnej inventúry požadovanej nariadením Komisie (ES) č. 2148/96 [5]. Článok 12 Intervenčné agentúry v prípade potreby prijmú dodatočné postupy a podmienky preberania, kompatibilné s ustanoveniami tohto nariadenia, s cieľom zohľadniť všetky osobitné podmienky prevládajúce v tom členskom štáte, do ktorého patria. Článok 13 Nariadenie (EHS) č. 1528/96 sa týmto zrušuje. Článok 14 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. marca 1998 Za Komisiu Franz Fischler člen Komisie [1] Ú. v. ES L 329, 30.12.1995, s. 18. [2] Ú. v. ES L 20, 27.1.1998, s. 16. [3] Ú. v. ES L 329, 30.12.1995, s. 33. [4] Ú. v. ES L 190, 31.7.1996, s. 25. [5] Ú. v. ES L 288, 9.11.1996, s. 6. -------------------------------------------------- PRÍLOHA I ZNÍŽENIA CENY TÝKAJÚCE SA PERCENTUÁLNEHO OBSAHU VLHKOSTI Sadzba | Zníženie | Hospodársky rok 1997/98 od 13 do 15 % | mínus percento rovnajúce sa percentu obsahu vlhkosti prekračujúcemu 13 % | od hospodárskeho roku 1998/99 od 13 do 14,5 % | mínus percento rovnajúce sa percentu obsahu vlhkosti prekračujúcemu 13 % | -------------------------------------------------- PRÍLOHA II A. Zvýšenia a zníženia ceny týkajúce sa výťažku po spracovaní Výťažok z nelúpanej ryže vo forme celých zŕn obrusovanej ryže | Zvýšenia a zníženia ceny na jednotku výťažku | nad základný výťažok | zvýšenie ceny o 1 % | pod základný výťažok | zníženie ceny o 1 % | Celkový výťažok z nelúpanej ryže vo forme celých zŕn obrusovanej ryže | Zvýšenia a zníženia ceny na jednotku výťažku | nad základný výťažok | zvýšenie ceny o 0,80 % | pod základný výťažok | zníženie ceny o 0,80 % | B. Základný výťažok po spracovaní Označenie kvality ryže | Výťažok v celých zrnách (%) | Celkový výťažok (%) | Carillon | 65 | 69 | Argo, Selenio, Couachi | 64 | 71 | Alpe, Balilla, Balilla GG, Balilla Sollana, Bomba, Bombon, Colina, Elio, Frances, Lido, Liso, Matusaka, Monticili, Pegonil, Strella, Thainato, Thaiperla, Ticinese, Veta, Leda, Mareny, Clot, Albada, Guadiamar | 63 | 71 | Ispaniki A, Makedonia | 62 | 71 | Europa, Loto, Riva, Rosa Marchetti, Veneria | 61 | 70 | Tolima | 61 | 69 | Inca | 61 | 68 | Arôme | 60 | 71 | Alfa, Ariete, Bahia, Carola, Cigalon, Corallo, Cripto, Cristal, Drago, Girona, Graldo, Indio, Italico, Jucar, Koral, Lago, Lemont, Miara, Molo, Navile, Niva, Onda, Padano, Panda, Pierina, Marchetti, Ribe, Ringo, Rio, S. Andrea, Senia, Sequial, Smeraldo, Star, Stirpe, Vela, Vitro, Calca, Dion | 60 | 70 | Strymonas | 60 | 69 | Anseatico, Arlesienne, Baldo, Belgioioso, Betis, Euribe, Italpatna, Marathon, Redi, Ribello, Rizzotto, Rocca, Roma, Romanico, Romeo, Tebre, Volano | 59 | 70 | Bonnet Bell, Rita, Silla, Thaibonnet, L 202, Puntal | 58 | 70 | Evropi, Melas | 58 | 68 | Arboio, Arlatan, Blue Belle, Blue Belle E, Blue Bonnet, Calendal, Razza 82, Rea | 56 | 70 | Cesariot, Maratelli, Precose Rossi | 56 | 68 | Carnaroli, Elba, Vialone Nano | 55 | 70 | Delta | 55 | 68 | Axios | 55 | 65 | Roxani | 55 | 64 | | 54 | 69 | Irat 348, Mana | 45 | 65 | Pygmalion | 50 | 69 | Odrody nešpecifikované | 63 | 71 | -------------------------------------------------- PRÍLOHA III ZNÍŽENIA CENY ZA DEFEKTNÉ ZRNÁ Hospodársky rok 1996/97: Defekty | Percento defektov | Zníženie | guľatozrnná ryža | B dlhozrnná ryža | strednozrnná a A dlhozrnná ryža | kriedové | od 2,5 do 6 % | od 2,5 do 4 % | od 2 do 4 % | 1 % na 1/2 bodu | s červenými pruhmi | od 1 do 10 % | od 1 do 5 % | od 1 do 5 % | 1 % na bod | bodkované | od 0,5 do 3 % | od 0,5 do 2 % | od 0,5 do 2 % | 1,25 % na 1/2 bodu | škvrnité | od 0,25 do 1 % | od 0,25 do 0,75 % | od 0,25 do 0,75 % | 1,25 % na 1/4 bodu | jantárové | od 0,05 do 1 % | od 0,05 do 0,50 % | od 0,05 do 0,50 % | 1,25 % na 1/4 bodu | žlté | od 0,02 do 0,175 % | od 0,02 do 0,175 % | od 0,02 do 0,175 % | 6 % na 1/8 bodu | Od roku 1997/98: Defekty | Percento defektov | Zníženie | guľatozrnná ryža | B dlhozrnná ryža | strednozrnná a A dlhozrnná ryža | kriedové | od 2 do 6 % | od 2 do 4 % | od 1,5 do 4 % | 1 % na 1/2 bodu | s červenými pruhmi | od 1 do 10 % | od 1 do 5 % | od 1 do 5 % | 1 % na bod | bodkované | od 0,5 do 3 % | od 0,5 do 2 % | od 0,5 do 2 % | 1,25 % na 1/2 bodu | škvrnité | od 0,25 do 1 % | od 0,25 do 0,75 % | od 0,25 do 0,75 % | 1,25 % na 1/4 bodu | jantárové | od 0,05 do 1 % | od 0,05 do 0,50 % | od 0,05 do 0,50 % | 1,25 % na 1/4 bodu | žlté | od 0,02 do 0,175 % | od 0,02 do 0,175 % | od 0,02 do 0,175 % | 6 % na 1/8 bodu | --------------------------------------------------